CELEX: 32010D0372
Language: ro
Date: 2010-06-18 00:00:00
Title: 2010/372/: Decizia Comisiei din 18 iunie 2010 privind utilizarea substanțelor reglementate ca agenți de proces în temeiul articolului 8 alineatul (4) din Regulamentul (CE) nr. 1005/2009 al Parlamentului European și al Consiliului [notificată cu numărul C(2010) 3847]

3.7.2010   
            
            
               RO
            
            
               Jurnalul Oficial al Uniunii Europene
            
            
               L 169/17
            
         DECIZIA COMISIEI
   din 18 iunie 2010
   privind utilizarea substanțelor reglementate ca agenți de proces în temeiul articolului 8 alineatul (4) din Regulamentul (CE) nr. 1005/2009 al Parlamentului European și al Consiliului
   [notificată cu numărul C(2010) 3847]
   (Numai textele în limbile franceză, germană, italiană, olandeză, polonă și portugheză sunt autentice)
   (2010/372/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1005/2009 al Parlamentului European și al Consiliului din 16 septembrie 2009 privind substanțele care diminuează stratul de ozon (1), în special articolul 8 alineatul (4),
   întrucât:
   
               (1)
            
            
               Utilizarea substanțelor care diminuează stratul de ozon ca agenți de proces este una dintre puținele utilizări cu emisii care sunt încă autorizate în temeiul Regulamentului (CE) nr. 1005/2009. Emisiile de substanțe care diminuează stratul de ozon provoacă stratului de ozon daune potențial considerabile. Este, prin urmare, necesar să se garanteze că emisiile care rezultă în urma utilizărilor substanțelor care diminuează stratul de ozon ca agenți de proces rămân nesemnificative.
            
         
               (2)
            
            
               Mai mult, având în vedere responsabilitățile Uniunii în temeiul Deciziei X/14 a părților semnatare ale Protocolului de la Montreal privind substanțele care diminuează stratul de ozon, articolul 8 alineatul (4) din Regulamentul (CE) nr. 1005/2009 limitează utilizarea substanțelor reglementate ca agenți de proces la 1 083 de tone metrice pe an și limitează emisiile rezultate în urma utilizării agenților de prelucrare la 17 tone metrice pe an.
            
         
               (3)
            
            
               În ultimii ani, o creștere neașteptată a utilizării substanțelor reglementate ca agenți de proces a pus în pericol îndeplinirea de către Uniune a cerințelor Deciziei X/14 și pune în evidență necesitatea gestionării mai stricte a utilizărilor.
            
         
               (4)
            
            
               În conformitate cu articolul 8 din Regulamentul (CE) nr. 1005/2009, trebuie stabilită o listă a întreprinderilor autorizate să utilizeze substanțele reglementate ca agenți de prelucrare, stabilind cantitățile maxime care pot fi utilizate pentru a forma agenți de proces și care pot fi emise, precum și nivelurile maxime ale emisiilor pentru fiecare dintre întreprinderile în cauză.
            
         
               (5)
            
            
               Lista întreprinderilor și cantitățile asociate de substanțe trebuie să se bazeze pe rapoartele statelor membre și trebuie rectificată pentru a garanta că Uniunea se încadrează în limitele stabilite la articolul 8 alineatul (4). Alocarea cotei de produse care pot fi utilizate pentru a forma agenți de proces trebuie să se bazeze pe media necesarului înregistrat în perioada 2005-2008. La calcularea cererii individuale medii nu trebuie luați în considerare anii în cursul cărora întreprinderea respectivă nu a utilizat substanțe reglementate ca agenți de proces. Pragurile se stabilesc la 124 % din media individuală pentru a se ține seama de cererea anuală, asigurându-se astfel respectarea limitei globale pentru Uniune.
            
         
               (6)
            
            
               Este oportun să se permită transferul cotelor între întreprinderile enumerate în anexă în scopul creșterii flexibilității acestora de a răspunde cerințelor în schimbare ale pieței. Totuși, cota trebuie întreruptă odată cu dezafectarea instalației pentru care a fost acordată. Prin urmare, întreprinderea trebuie să comunice Comisiei și statului membru în cauză dezafectarea instalației respective.
            
         
               (7)
            
            
               Măsurile prevăzute de prezenta decizie sunt conforme cu avizul comitetului instituit în temeiul articolului 25 alineatul (1) din Regulamentul (CE) nr. 1005/2009,
            
         ADOPTĂ PREZENTA DECIZIE:
   Articolul 1
   Definiții
   (1)   „Produs utilizat pentru a forma agenți de proces” înseamnă cantitatea totală de substanță reglementată exprimată în tone metrice, în stare primară, recuperată sau regenerată, care nu a fost înainte utilizată în ciclul procesului și care este nou-introdusă în ciclul procesului.
   (2)   „Emisie” înseamnă cantitatea totală de substanță reglementată exprimată în tone metrice eliberată în atmosferă, în apă sau în sol în timpul utilizării agentului de proces și depozitarea sau manipularea acesteia în locul unde este amplasată instalația.
   Articolul 2
   Utilizări autorizate ale agenților de proces și praguri pentru emisii și cantități
   (1)   Anexa la prezenta decizie stabilește lista întreprinderilor pentru care se autorizează utilizarea substanțelor reglementate ca agenți de proces de la 1 ianuarie 2010.
   (2)   Fiecare întreprindere utilizează substanța numai în procesul prezentat în anexă.
   (3)   Nu este permisă depășirea cantităților, stabilite în anexă, care pot fi utilizate anual pentru a forma agenți de proces și care pot fi emise anual de fiecare întreprindere. Cota alocată își pierde validitatea la sfârșitul anului în care este dezafectată definitiv din funcțiune instalația pentru care s-a acordat cota.
   Articolul 3
   Transferul cotelor alocate
   O întreprindere poate transfera, total sau parțial, unei alte întreprinderi enumerate în anexă cota de substanțe utilizate pentru a forma agenți de proces alocată pentru o instalație existentă care figurează în anexă, indiferent de substanță sau de utilizarea pentru care a fost alocată. Beneficiarul poate utiliza cantitatea transferată pentru substanța și utilizarea alocate beneficiarului în anexă. Transferul se efectuează numai după notificarea Comisiei și a autorităților competente din statul membru în cauză în legătură cu acesta și după confirmarea primirii acesteia de către Comisie.
   Articolul 4
   Notificarea dezafectării
   În cazul dezafectării instalațiilor respective, întreprinderile enumerate în anexă notifică, în termen de trei luni, Comisia și autoritatea competentă din statul membru unde se afla amplasată instalația respectivă.
   Articolul 5
   Data punerii în aplicare
   Prezenta decizie se aplică începând cu 1 ianuarie 2010.
   Articolul 6
   Prezenta decizie se adresează următoarelor întreprinderi:
   
               
                           Anwil SA
                        
                     
                           Ul. Torunska 222
                        
                     
                           87-805 Wloclawek
                        
                     
                           POLONIA
                        
                     
            
               
                           Arkema France S.A.
                        
                     
                           420, rue d'Estienne D'Orves
                        
                     
                           92705 Colombes Cedex
                        
                     
                           FRANȚA
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669
                        
                     
                           41538 Dormhagen
                        
                     
                           GERMANIA
                        
                     
            
               
                           CUF Quimicos Industriais SA
                        
                     
                           Quinta da Industria Beduidu
                        
                     
                           3860-680 Estarreja
                        
                     
                           PORTUGALIA
                        
                     
         
               
                           Potasse et Produits Chimiques SA
                        
                     
                           95 rue du General de Gaulle
                        
                     
                           68802 Thann Cedex
                        
                     
                           FRANȚA
                        
                     
            
               
                           Perstorp France SAS
                        
                     
                           Rue Lavoisier BP 21
                        
                     
                           38801 Le Pont de Claix
                        
                     
                           FRANȚA
                        
                     
         
               
                           Solvay Solexis S.p.A.
                        
                     
                           Viale Lombardia 20
                        
                     
                           20021 Bollate (MI)
                        
                     
                           ITALIA
                        
                     
            
               
                           Teijin Twaron BV
                        
                     
                           Oosterhorn 6
                        
                     
                           9936 AD Farmsum
                        
                     
                           ȚĂRILE DE JOS
                        
                     
         
      Adoptată la Bruxelles, 18 iunie 2010.
      
         
            Pentru Comisie
         
         Connie HEDEGAARD
         
            Membru al Comisiei
         
      
   
   
      (1)  JO L 286, 31.10.2009, p. 1.
   
      ANEXĂ
      [Prezenta anexă nu este publicată deoarece conține informații comerciale confidențiale.]